กีรติสตมภ์

กีรติสตมภ์ (; Kirti Stambha) เป็นหอคอยในป้อมจิตเตาร์ เมืองจิตเตารครห์ ประเทศอินเดีย เป็นศูนย์กลางที่สำคัญของศาสนาไชนะมาตั้งแต่อย่างน้อยสมัยอาณาจักรกุษาณ เสากีรติสตมภ์มีความสูง 22 เมตร สร้างโดยพ่อค้า ชีชา ภครวาล (Jeeja Bhagerwala) โดยการอุปถัมภ์ของกษัตริย์รวัล กุมาร สิงห์ (Rawal Kumar Singh) และต่อมาเป็นที่ตั้งของไชนภัตตรกะ (Jain Bhattaraka) ในศตวรรษที่ 15 ถึงศตวรรษที่ 17 เสานี้สร้างด้วยสถาปัตยกรรมมารุ-คุรชร มีความสูงเจ็ดชั้น ตั้งอยู่ใกล้กับสาตพีสมนเทียร และเดิมทีมีประดิษฐานรูปของพระฤษภนาถขนาดเท่ามนุษย์ตามชั้นต่าง ๆ ของเสา หอคอยนี้สร้างขึ้นบูชาพระฤษภนาถ ตีรถังกรองค์แรกในศาสนาไชนะ

ปัจจุบันมีจารึกรวมสามอันที่ค้นพบและระบุผู้สร้างว่าคือชีชา แห่งชุมชนภครวาลJain Shilalekh Samgrah, Part 5, Vidyadhar Johrapurkar, Bharatiya Jnanapith, 1971 หนึ่งในจารึกมีกล่างถึงธรรมกีรติ ศิษย์ของศุภกีรติ ผู้เป็นศิษย์ของวสันตกีรติ กีรติสตมภ์มีอายุเก่าแก่กว่าวิชัยสตมภ์ ซึ่งเป็นเสาไชนะอีกเสาในป้อมเดียวกัน

อ้างอิง

 บรรณานุกรม 








Category:หอคอยในประเทศอินเดีย
Category:ป้อมจิตเตารครห์
Category:ไชนมนเทียรในประเทศอินเดีย
Category:สิ่งก่อสร้างในรัฐราชสถาน